Document ID: 32006R1772

KOMMISSIONENS FORORDNING (EF) Nr. 1772/2006
af 30. november 2006
om ændring af forordning (EF) nr. 14/2004 for så vidt angår de foreløbige forsyningsopgørelser over olivenolie og svinekød til Madeira
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima) (1), særlig artikel 3, stk. 6, og artikel 4, stk. 5, og
ud fra følgende betragtninger:
(1)
Kommissionens forordning (EF) nr. 14/2004 af 30. december 2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 (2) opstiller foreløbige forsyningsopgørelser og fastsætter EF-støtten.
(2)
Det viser sig nu, at de mængder af olivenolie og svinekød, der ifølge de årlige forsyningsopgørelser skal leveres til Madeira, ikke dækker behovet, da efterspørgslen er større end forventet.
(3)
Mængderne af disse produkter bør tilpasses de faktiske behov.
(4)
Forordning (EF) nr. 14/2004 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra den berørte forvaltningskomité -
UDSTEDT FØLGENDE FORORDNING:
Artikel 1
I forordning (EF) nr. 14/2004 foretages følgende ændring:
Del 3 og 8 i bilag III affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. november 2006.

Labels: 3
18
17
19